[{"text_idx": "#000000", "text": "Eksperiment \u2013 na\u0308dal aega toitu ostmata"}, {"text_idx": "#000002", "text": "Siit tuleb nu\u0308u\u0308d u\u0308ks retsept, mis ei ole u\u0308ldse mulle tu\u0308u\u0308piline. Kasutusel on nii vo\u0303id, valget jahu kui ka ta\u0308itsa tavalist suhkrut. Seda minu retseptide puhul juba va\u0308ga tihti ei na\u0308e \u2013 ikka leian tavaliselt vo\u0303imaluse, kuidas valge suhkur millegi muuga asendada ja tavalise nisujahu asemel mo\u0303ni tervislikum alternatiiv koogi sisse surada. Aga vahel ju vo\u0303ib, ega neid ju tervet pannita\u0308it korraga a\u0308ra so\u0308o\u0308ma ei pea \ud83d\ude42"}, {"text_idx": "#000003", "text": "O\u0303untest olid mul kasutusel mingid punased vanaema ja vanaisa ka\u0308est saadud koduo\u0303unad, mis ka muidu so\u0308o\u0308miseks imehead on. Kui selle retsepti jaoks aga poest o\u0303unu osta plaanid, siis eelista pigem midagi ko\u0303va ja haput \u2013 need koduo\u0303unad tegelikult lahustusid ku\u0308psetades taigna sisse a\u0308ra nii, et nende tu\u0308kke otseselt tunda ei olnudki \u2013 maitse imeline, aga tekstuuri jaoks vo\u0303iks tegelikult ikka o\u0303unatu\u0308kke ka tunda."}, {"text_idx": "#000004", "text": "Tekstuuri annab siin o\u0303nneks aga ka purukate, mis ahjus mo\u0303nusalt kro\u0303bedaks ku\u0308pseb ning koos pehme muffiniga lihtsalt imehea kooslus on."}, {"text_idx": "#000005", "text": "Ahja kui kellelgi tekib ku\u0308simus, et mis rohelised lehed pildil on, siis need on kartulid! Terve suvi olid mu terrassikartulid u\u0308limalt kidurad ja ei hakanud kunagi isegi o\u0303itsema, aga nu\u0308u\u0308d novembrikuus tundub neil eluvaim sisse tulnud olevat ja vo\u0303ib-olla saab jo\u0303uludeks va\u0308rsket kartulit! \ud83d\ude42"}, {"text_idx": "#000006", "text": "100 g vo\u0303id toatemperatuuril120 g suhkrut2 muna palun vabana ringi jooksnud kanadelt120 g kreeka jogurtit1 tl vaniljepastatSuts soola200 g jahu1 tl ku\u0308psetuspulbrit1 tl soodat300 g o\u0303unu"}, {"text_idx": "#000007", "text": "50 g vo\u0303id50 g suhkrut75 g jahu1 tl kaneeliPisut soola"}, {"text_idx": "#000008", "text": "Eelsoojenda ahi 220 kraadini ning ma\u0308a\u0308ri muffinipann (kasutan 12 auguga isendit) vo\u0303iga vo\u0303i pane aukudesse muffinipaberid."}, {"text_idx": "#000009", "text": "Vahusta kokku vo\u0303i ning suhkur seni kuni suhkur on ta\u0308ielikult sulanud. Saad seda testida so\u0303rmede vahel segu katsudes \u2013 kui terakesi enam tunda ei ole, siis on ha\u0308sti.Lisa segule munad, jogurtning vaniljepasta ning mikserda ko\u0303ik korralikult segamini. Kui viitsid, siis vo\u0303id jahu eelnevalt soola, ku\u0308psetuspulbri ning soodaga kokku segada. Kui ei viitsi, siis tee nagu mina \u2013 vala need ko\u0303ik u\u0308leja\u0308a\u0308nud taigna peale ning sega need sealsamas kergelt la\u0308bi enne, kui segi koos u\u0308leja\u0308a\u0308nud taignaga su\u0308gavamalt segama hakkad. A\u0308ra kindlasti u\u0308le sega \u2013 kohe kui ko\u0303ik enamva\u0308hem u\u0308htlane on lo\u0303peta segamine a\u0308ra. Viimasena sega hulka umbes 1cm kuubikuteks tu\u0308keldatud o\u0303unad."}, {"text_idx": "#000010", "text": "Pane ko\u0303ik koostisosad kaussi ning sega so\u0303rmede abil puruks. Ei pea olema megau\u0308htlane \u2013 mo\u0303ned suuremad tu\u0308kid on ainult toredad ja ku\u0308psevad mo\u0303nusalt kro\u0303bedaks"}, {"text_idx": "#000011", "text": "Jaga tainas muffinivormide vahel u\u0308htlaselt a\u0308ra. Seeja\u0308rel jaga ko\u0303igi muffinivormide vahel a\u0308ra ka purukate ning vajuta see kergelt taigna sisse, et see ku\u0308psedes muffinitelt maha ei langeks. Alusta ku\u0308psetamist 220 kraadi juures ning hoia koogikesi sellega ahjus umbes 5 minutit. Seeja\u0308rel alanda kuumus 180 kraadini ning ku\u0308pseta veel 20 minutit. Enne so\u0308o\u0308ma asumist proovi olla kannatlik ning muffinitel kasvo\u0303i natuke jahtuda lasta."}, {"text_idx": "#000012", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised\nKuidas ku\u0308psetada iga kord ta\u0308iuslik pardifilee"}, {"text_idx": "#000013", "text": "O\u0308o\u0308ra\u0308nnak ja u\u0308sna tervislikud kaerahelbeku\u0308psised"}, {"text_idx": "#000014", "text": "Kuidas ku\u0308psetada iga kord ta\u0308iuslik pardifilee"}]